
	1.
	Likumprojekts (grozījumi)
2.
	Priekšlikums
Aicinām precizēt likumprojekta otro punktu precizējot norādi uz iestādi, kuras nodrošina rīcību ar transportlīdzekli, ja lēmumu pieņem finanšu ministrs.
Piedāvātā redakcija
Izteikt 11. panta pirmo daļu šādā redakcijā:
"(1) Valstij piekritīgos transportlīdzekļus var nodot bez atlīdzības (ziedot) Ukrainas valdības īpašumā — vispārējam atbalstam Ukrainas sabiedrībai. Lēmumu par valstij piekritīgo transportlīdzekļu nodošanu pieņem iekšlietu ministrs (attiecībā uz tiem valstij piekritīgajiem transportlīdzekļiem, rīcību ar kuriem nodrošina Nodrošinājuma valsts aģentūra) vai finanšu ministrs (attiecībā uz tiem valstij piekritīgajiem transportlīdzekļiem, rīcību ar kuriem nodrošina valsts akciju sabiedrība "Valsts nekustamie īpašumi"). Valstij piekritīgos transportlīdzekļus nodod, noformējot nodošanas un pieņemšanas aktu, neslēdzot rakstisku līgumu. Nodošanas un pieņemšanas aktu paraksta iestādes, kuras uzskaitē ir valstij piekritīgais transportlīdzeklis, atbildīgā amatpersona un attiecīgās Ukrainas iestādes pilnvarots pārstāvis, un apstiprina iestādes, kuras uzskaitē ir valstij piekritīgais transportlīdzeklis, vadītājs."
	Kristīne Grabe (FM)

	Likumprojekts (grozījumi)
2.
	Priekšlikums
Aicinām likumprojekta otrajā punktā lietot precīzāku formulējumu "rakstveida līgums", kā arī vārdu "transportlīdzeklis" lietot vienskaitļa formā, kas pieļauj normu lietot arī tādā gadījumā, kad nododams būtu tikai viens transportlīdzeklis.
Piedāvātā redakcija
Izteikt 11. panta pirmo daļu šādā redakcijā:
"(1) Valstij piekritīgo transportlīdzekli var nodot bez atlīdzības (ziedot) Ukrainas valdības īpašumā — vispārējam atbalstam Ukrainas sabiedrībai. Lēmumu par valstij piekritīgā transportlīdzekļa nodošanu pieņem iekšlietu ministrs (attiecībā uz to valstij piekritīgo transportlīdzekli, rīcību ar kuru nodrošina Nodrošinājuma valsts aģentūra) vai finanšu ministrs (attiecībā uz citu valstij piekritīgo transportlīdzekli). Valstij piekritīgo transportlīdzekli nodod, noformējot nodošanas un pieņemšanas aktu, neslēdzot rakstisku līgumu. Nodošanas un pieņemšanas aktu paraksta iestādes, kuras uzskaitē ir valstij piekritīgais transportlīdzeklis, atbildīgā amatpersona un attiecīgās Ukrainas iestādes pilnvarots pārstāvis, un apstiprina iestādes, kuras uzskaitē ir valstij piekritīgais transportlīdzeklis, vadītājs."
	Kristīne Grabe (FM)

	Likumprojekts (grozījumi)
2.
	Priekšlikums
Likumprojekta anotācijā ir rakstīts, ka transportlīdzekļa nodošanā arī turpmāk varēs iesaistīties biedrības, un tādā gadījumā tiks sagatavots trīspusējs nodošanas un pieņemšanas akts. Likumprojektā biedrības dalība nav tieši noregulēta. Aicinām papildināt likumprojektu norādot, ja transportlīdzekļa nogādāšanu Ukrainā un nodošanu Ukrainas valsts institūcijai nodrošina biedrība vai nodibinājums, nodošanas un pieņemšanas aktu paraksta arī attiecīgās biedrības vai nodibinājuma pilnvarots pārstāvis.
Piedāvātā redakcija
-
	Kristīne Grabe (FM)

	4.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums
Lai nodrošinātu vienveidīgu lēmuma pieņemšanu, aicinām anotāciju papildināt ar skaidrojumu par lēmuma pieņemšanas kārtību un kritērijiem, pēc kuriem transportlīdzeklis tiek izvērtēts un pieņemts lēmums par tā nodošanu. Vai papildinot anotāciju ar norādi uz normatīvajiem aktiem, kur kārtība un kritēriji jau ir norādīti.
Piedāvātā redakcija
-
	Kristīne Grabe (FM)



